CELEX: 62017CN0242
Language: lt
Date: 2017-05-08 00:00:00
Title: Byla C-242/17: 2017 m. gegužės 8 d. Consiglio di Stato (Italija) pateiktas prašymas priimti prejudicinį sprendimą byloje Legatoria Editoriale Giovanni Olivotto (LEGO) SpA/Gestore dei servizi energetici (GSE) SpA ir kt.

28.8.2017   
            
            
               LT
            
            
               Europos Sąjungos oficialusis leidinys
            
            
               C 283/15
            
         2017 m. gegužės 8 d.Consiglio di Stato (Italija) pateiktas prašymas priimti prejudicinį sprendimą byloje Legatoria Editoriale Giovanni Olivotto (LEGO) SpA/Gestore dei servizi energetici (GSE) SpA ir kt.
   
   (Byla C-242/17)
   (2017/C 283/21)
   Proceso kalba: italų
   
      Prašymą priimti prejudicinį sprendimą pateikęs teismas
   
   
      Consiglio di Stato
   
   
      Šalys pagrindinėje byloje
   
   
      Apeliantė: Legatoria Editoriale Giovanni Olivotto (LEGO) SpA
   
   
      Atsakovės: Gestore dei servizi energetici (GSE) SpA, Ministero dell'Ambiente e della Tutela del Territorio e del Mare, Ministero dello Sviluppo Economico, Ministero delle Politiche Agricole e Forestali
   
   
      Prejudiciniai klausimai
   
   
               1.
            
            
               Ar Sąjungos teisei, ypač Direktyvos 2009/28/EB (1) 18 straipsnio 7 daliai, siejamai su 2011 m. liepos 19 d. Europos Komisijos sprendimu 2011/438/ES (2), prieštarauja nacionalinis teisės aktas, kaip antai 2012 m. sausio 23 d. ministerijos dekretas, ypač jo 8 ir 12 straipsniai, kuriais nustatomos įvairios specialios pareigos, viršijančios tas, kurios vykdomos dalyvaujant savanoriškoje schemoje, dėl kurios Europos Komisija priima sprendimą pagal Direktyvos 2009/28/EB 18 straipsnio 4 dalį?
            
         
               2.
            
            
               Jeigu į pirmąjį klausimą būtų atsakyta neigiamai: ar ūkio subjektai, kurie dalyvauja produkto tiekimo grandinėje, turi laikytis a punkte nurodytų Europos teisės nuostatų net ir tuomet, kai jie veikia tik kaip trader, t. y. tik kaip tarpininkai, fiziškai nedisponuojantys prekėmis?
            
         
      (1)  2009 m. balandžio 23 d. Europos Parlamento ir Tarybos direktyva 2009/28/EB dėl skatinimo naudoti atsinaujinančių išteklių energiją, iš dalies keičianti bei vėliau panaikinanti direktyvas 2001/77/EB ir 2003/30/EB (OL L 140, 2009, p. 16).
   
      (2)  2011 m. liepos 19 d. Komisijos įgyvendinimo sprendimas 2011/438/ES, kuriuo pripažįstama, kad schema „International Sustainability and Carbon Certification“ tinka atitikčiai Europos Parlamento ir Tarybos direktyvose 2009/28/EB ir 2009/30/EB nustatytiems tvarumo kriterijams įrodyti (OL L 190, 2011, p. 79).